## Z m l u v a  o  d i e l o

**na servis zdvíhacích zariadení**

uzatvorená podľa § 536 a nasl. Zákona č. 513/1991 Zb. Obchodný zákonník v plnom znení a podľa § 3 ods. 1 zákona č. 18/1996 Zb. o cenách v platnom znení medzi

Objednávateľ: ANIMA – Domov sociálnych služieb

A.Kmeťa 2, 071 01 Michalovce

 Zastúpený: Ľubica Stašková, poverená riadením

 IČO: 31954723

 DIČ: 2020743934

Zhotoviteľ: Dušan Hinďoš – pneuservis a výťahy

 Užhorodská 72 , 071 01 Michalovce

 Zastúpený: Dušan Hinďoš

Zapísaný : na OÚ v Michalovciach – číslo živnostenského registra:

807-4124

 IČO: 10711953

 IČ DPH: Neplatca DPH

 Bank. spoj.: VÚB a.s. , Michalovce

 IBAN: SK04 0200 0000 0000 1514 5552

### 1. PREDMET ZMLUVY

Predmetom tejto zmluvy je záväzok zhotoviteľa vykonávať na zdvíhacích zariadeniach objednávateľa – Príloha č. 1 servisné služby popísané v Prílohe č. 2 tejto zmluvy a záväzok objednávateľa platiť zhotoviteľovi za vykonané servisné služby zmluvnú cenu .

**2. PLATOBNÉ PODMIENKY**

2.1. Cena za vykonanie servisných služieb na zdvíhacích zariadeniach objednávateľa tak , ako je definovaná v prílohe č.1 zmluvy, je stanovená dohodou zmluvných strán ako cena za výkon predmetu zmluvy a je dohodou zmluvných strán stanovená ako paušálna platba , ktorá bude objednávateľom hradená na základe zhotoviteľom vystavovaných faktúr .

2.2. Fakturácia je vykonávaná pravidelne polročne odo dňa nadobudnutia účinnosti tejto zmluvy vždy do 15-teho dňa v mesiaci nasledujúceho po uplynutí príslušného polroka .

2.3. Splatnosť zhotoviteľom vystavených faktúr je 14 dní odo dňa vystavenia faktúry .

V prípade omeškania vo výške 0,05% z dlžnej čiastky za každý aj začatý deň omeškania .

**3. POVINNOSTI ZMLUVNÝCH STRÁN**

3.1 Zhotoviteľ zodpovedá za riadne a včasné plnenie záväzkov vyplývajúcich z tejto zmluvy za predpokladu, že mu objednávateľ poskytne riadnu a včasnú súčinnosť a kooperáciu, najmä prístup ku Knihe výťahu, prístup k servisovaným zariadeniam, potvrdenie zákazkových listov/cenových ponúk, úhrada faktúr za vykonané práce a iné.

3.2 Objednávateľ sa zaväzuje vopred prerokovať so zhotoviteľom plánovanú zmenu druhu a účelu používania zariadenia, na ktoré sa táto zmluva vzťahuje.

3.3 Zhotoviteľ zodpovedá za škodu spôsobenú výkonom svojej činnosti, t.j. pri plnení predmetu zmluvy.

3.4 Ak počas výkonu servisných služieb dôjde k dodaniu a montáži náhradného dielu, bude zhotoviteľom poskytnutá záručná doba na dodaný diel v trvaní podľa cenovej ponuky, na základe ktorej bola činnosť vykonaná; ak v cenovej ponuke nie je špecifikovaná záručná doba, ale činnosť bola vykonaná na základe zákazkového listu, poskytuje zhotoviteľ záruku v trvaní 6 mesiacov.

3.5 Záruka sa nevzťahuje na prevádzkové opotrebenie, vady spôsobené vandalizmom a používaním výťahu neobvyklým spôsobom alebo neoprávnenými či nezaškolenými osobami.

3.6 Zmluvné strany sa dohodli, že servisné služby rovnako ako ďalšie služby a výkony súvisiace so zariadeniami , na ktoré sa táto zmluva vzťahuje, budú po dobu platnosti tejto zmluvy na týchto zariadeniach vykonávané výlučne zhotoviteľom alebo ním poverenými osobami. Porušenie tohto ustanovenia zo strany objednávateľa je považované za podstatné porušenie tejto zmluvy a zakladá nárok zhotoviteľa na zmluvnú pokutu voči objednávateľovi vo výške paušálnej platby za 3 mesiace. Akýkoľvek zásah tretej osoby – okrem zásahu, pri ktorom poskytol technickú podporu zhotoviteľ – vylučuje zodpovednosť zhotoviteľa za následné vady, poruchy a prípadné škody na zdvíhacom zariadení alebo majetku a zdraví objednávateľa alebo tretích osôb. Objednávateľ sa stáva zodpovedným za riadnu a bezpečnú prevádzku zdvíhacieho zariadenia, ako aj za bezpečnosť prevádzky. Následným vykonaním opakovanej úradnej skúšky na zdvíhacom zariadení prostredníctvom autorizovanej osoby a odstránením vád z opakovanej úradnej skúšky na náklady a zodpovednosť objednávateľa, zhotoviteľ opätovne zaháji riadne a včasné plnenie záväzkov z tejto zmluvy.

3.7 Zmluvné strany sa zaväzujú navzájom sa informovať o akýchkoľvek zmenách majúcich vzťah k tejto zmluve.

**4. PLATNOSŤ A ÚČINNOSŤ ZMLUVY O DIELO**

4.1 Zmluva sa uzatvára na dobu určitú a to na 48 mesiacov odo dňa účinnosti tejto zmluvy.

4.2 Zmluva o dielo môže byť ukončená:

 a) dohodou zmluvných strán

 b) odstúpením od zmluvy

4.3 V prípade, ak počas platnosti a účinnosti zmluvy predloží objednávateľ takýto návrh na ukončenie tejto zmluvy bez uvedenia dôvodu, zaväzuje sa zhotoviteľ takýto návrh prijať za predpokladu, že objednávateľ uhradí, na výzvu zhotoviteľa, dohodnutú paušálnu náhradu vo výške násobku paušálnej platby podľa Zmluvy za kalendárny mesiac a počtu mesiacov zostávajúcich do skončenia účinnosti zmluvy. V opačnom prípade zhotoviteľ nie je povinný návrh na ukončenie zmluvy dohodou prijať.

4.4 Za podstatné porušenie zmluvy zo strany zhotoviteľa, na základe ktorého je objednávateľ oprávnený od zmluvy odstúpiť sa považuje:

- riadne preukázané opakované nedodržanie termínov, rozsahu a kvality prác v zmluve dohodnutých, ktoré bránia bezpečnému užívaniu zdvíhacieho zariadenia, a ktoré boli nedodržané z dôvodov spočívajúcich na strane zhotoviteľa.

4.5 Za podstatné porušenie zmluvy zo strany objednávateľa, na základe ktorého je zhotoviteľ oprávnený od zmluvy odstúpiť sa považuje:

- zistenie zásahu tretej osoby podnikajúcej v rovnakom predmete činnosti ako zhotoviteľ na servisovanom zdvíhacom zariadení;

- odmietnutie vykonania prác zhotoviteľom, ktorých účelom je odstránenie takých vád, ktoré bránia bezpečnej prevádzke zdvíhacieho zariadenia. V prípade, ak objednávateľ odmietne vykonanie takýchto prác, zodpovedá za ďalšiu prevádzku zdvíhacieho zariadenia, ako aj za prípadné škody na majetku, zdraví osôb objednávateľa, ako aj tretích osôb;

- pri omeškaní objednávateľa s platbou viac ako 60 dní od dátumu splatnosti. Právo zhotoviteľa podľa článku 3.5 nie je týmto dotknuté.

**5. ZÁVEREČNÉ USTANOVENIA**

5.1 Táto zmluva sa stáva platnou dňom podpisu zmluvnými stranami a účinnou dňa 21.12.2018.

5.2 Táto zmluva ruší a nahrádza akékoľvek predchádzajúce zmluvné alebo ústne dohody , týkajúce sa predmetu tejto zmluvy .

5.3. Zmluva o dielo môže byť zmenená a doplňovaná len obojstranne potvrdenými písomnými dodatkami .

5.4 Vzťahy zo zmluvy o dielo neupravené touto zmluvou sa riadia ustanoveniami Obchodného zákonníka popr. Občianskeho zákonníka alebo iného príslušného všeobecne záväzného právneho predpisu .

5.5 Zmluva je vyhotovená v 2 rovnopisoch s platnosťou originálu , z ktorých každá zo zmluvných strán obdrží po jednom vyhotovení .

5.6 Neoddeliteľnou súčasťou tejto zmluvy sú Príloha č. 1 a Príloha č. 2.

V Michalovciach dňa : 20.12.2018 V Michalovciach dňa : 20.12.2018

........................................................ ......................................................

Podpis osoby oprávnenej konať Podpis osoby oprávnenej konať

v mene objednávateľa v mene zhotoviteľa

Paušálne platby – cena za 2 výťahy

|  |  |  |  |  |
| --- | --- | --- | --- | --- |
| Č.výťahu, názovadresa budovy - mesto | Typ/nosnosťStan./nástup. | Rok výroby | Výrobné číslo | Na úhradumesačne € s DPH |
| Anima DSS , A Kmeťa | MNV 100 2/3 |  |  | 8,9 |
| Anima DSS , A Kmeťa | MNV 100 2/2 |  |  | 8,9 |
|  |  |  |  |  |
|  |  |  |  |  |
|  |  |  |  |  |
| Mesačne celkom |  | 17,8 |
| Štvrťročne celkom |  | 53,4 |

**Príloha č. 2: Popis servisných služieb zdvíhacích zariadení – typ OP**

1. **POPIS SERVISNÝCH SLUŽIEB ZAHRNUTÝCH V PAUŠÁLNEJ PLATBE**

**1.1. Odborné prehliadky** zdvíhacích zariadení vykonávané v súlade s vyhláškou MPSVaR SR č. 508/2009 Z.z. a platnými normami a to v termínoch a v závislosti od druhu zdvíhacieho zariadenia. Výsledkom každej odbornej prehliadky je protokol o vykonaní odbornej prehliadky zaznamenaný zhotoviteľom v Knihe kontrol výťahu. Tým je súčasne splnená informačná povinnosť zhotoviteľa v zmysle uvedenej normy. Objednávateľ je v súlade s vyhláškou povinný takto vykonaný záznam o vykonanej prehliadke podpísať. Nepodpísanie protokolu zodpovednou osobou objednávateľa z dôvodu jeho neprítomnosti na mieste nevylučuje splnenie si povinnosti zhotoviteľa.

**1.2. Odborné skúšky** zdvíhacích zariadení v závislosti od ich druhu, kategórie a v súlade s vyhláškou MPSVaR SR č. 508/2009 Z.z. a platnými normami. Termín vykonania odbornej skúšky bude vopred prerokovaný s objednávateľom. O vykonanej odbornej skúške je zhotoviteľ povinný vyhotoviť protokol. O výsledkoch (nedostatkoch) odbornej skúšky oboznámi zhotoviteľ objednávateľa, ktorý splnenie tejto informačnej povinnosti potvrdí zhotoviteľovi na protokole.

**1.3. Pravidelná preventívna údržba** vykonávaná za účelom zaistenia bezpečnosti a spoľahlivosti prevádzky zariadení v servise a je vykonávaná v súlade s návodom na použitie a záručným listom; ak objednávateľ nemá návod na použitie/záručný list, zhotoviteľ bude vykonávať preventívnu údržbu 1x za šesť kalendárnych mesiacov.

Potrebný pomocný materiál, oleje, mazadlá a čistiace prostriedky sú zahrnuté v cene a ich likvidácia je zaistená zhotoviteľom v súlade so zákonom o odpadoch a o ochrane životného prostredia.

Nový olej do agregátu hydraulických výťahov a jeho výmena nie je súčasťou predmetu zmluvy a je fakturovaná zvlášť nad rámec tejto zmluvy.

**1.4. Zabezpečenie pohotovostného servisu** zhotoviteľom, na ktorý objednávateľ nahlasuje poruchy zdvíhacieho zariadenia ako aj iné požiadavky týkajúce sa predmetu tejto zmluvy. Výjazd servisného technika je hradený nad rámec paušálnej platby v prípade, že je vykonaný mimo bežnú pracovnú dobu. Hlásenie porúch a požiadaviek na opravu vykonáva oprávnená osoba objednávateľa na telefónne číslo 0905 406 525.

**1.5. Odstraňovanie bežných prevádzkových porúch a súvisiaca dodávka náhradných dielov** (definované v bode 2.2. a 2.3 prílohy č. 2).

Bežnou prevádzkovou poruchou nie sú práce, ktoré majú charakter generálnej opravy, rekonštrukcie, modernizácie alebo kompletnej výmeny celkov zariadení ako rozvádzač , stroj, elektromotor, hydraulický agregát, motor, generátor, trakčný kotúč, nosné prostriedky, hydraulický valec a piest. Ak porucha nie je spôsobená v dôsledku bežnej prevádzky alebo je vykonávaná na žiadosť objednávateľa mimo odsúhlasenú pracovnú dobu uvedenú v tejto zmluve, sú tieto výkony účtované zvlášť nad rámec paušálnej ceny.

**1.6. Ďalšie služby na požiadanie objednávateľa**

a. Školenie personálu objednávateľa: na písomné požiadanie objednávateľa zhotoviteľ raz ročne bezplatne zaškolí dozorcu zdvíhacích zariadení, súčasťou preškolenia je aj zaškolenie dozorcu

b. Poradenstvo: v prípade písomnej požiadavky objednávateľa zhotoviteľ oboznámi objednávateľa s výsledkami skúšok/prehliadok spolu s návrhom na potrebnú opravu alebo modernizáciu zariadenia

**1.7. Cestovné náklady** na vyššie uvedené činnosti.

**1.8. Vedenie záznamov o servisných činnostiach** vykonaných na zdvíhacích zariadeniach (osobitne pre každé zariadenie) v Knihe kontrol výťahu.

Objednávateľ podpisom tejto zmluvy potvrdzuje, že:

● si zabezpečí Knihu kontrol výťahu ku každému zdvíhaciemu zariadeniu

 **2. POPIS SERVISNÝCH SLUŽIEB VYKONÁVANÝCH NAD RÁMEC PAUŠÁLNEJ PLATBY**

**2.1. Opakované úradné skúšky** zdvíhacích zariadení**:** zhotoviteľ poskytne technickú pomoc a podporu a sprostredkuje vykonanie opakovanej úradnej skúšky u príslušnej autorizovanej osoby v termínoch podľa vyhlášky MPSVaR SR č. 508/2009 Z.z. a platnými normami, a to podľa prevádzkových podmienok predmetných zariadení a po dohode s prevádzkovateľom. Zhotoviteľom poskytnutá technická pomoc pri vykonaní opakovanej úradnej skúšky bude objednávateľovi vyfakturovaná zvlášť – nad rámec paušálnej platby a nie je zahrnutá v cene diela autorizovanej osoby.

**2.2. Odstránenie porúch väčšieho rozsahu,** ktoré prekračujú rámec bežnej prevádzkovej poruchy definovanej v bode 1.5.. Do porúch väčšieho rozsahu sú zaradené aj poruchy vzniknuté v dôsledku vandalizmu, neobvyklého alebo neoprávneného používania zdvíhacieho zariadenia, ako aj používanie neoprávnenými alebo nezaškolenými osobami.

**2.3. Plánované opravy** výťahového zariadenia. Všetky plánované opravy napr. odstránenie závad po odbornej prehliadke alebo skúške spojené s výmenou náhradných dielov sú vykonávané zhotoviteľom na základe písomnej ponuky odsúhlasenej objednávateľom.

Práce vykonávané nad rámec paušálnej platby definované v tomto článku 2 budú zhotoviteľom fakturované samostatne na základe obojstranne potvrdeného pracovného výkazu/zákazkového listu a účtované aktuálnou hodinovou sadzbou.

 **3. PRACOVNÁ DOBA, POHOTOVOSŤ A NÁSTUP NA OPRAVU**

3.1. Pracovná doba zhotoviteľa je od 7.00 – 15.00 v pracovné dni. **Nástup na opravu poruchy,** počas pracovnej doby, ktorá **bráni bezpečnému používaniu výťahu,** je stanovený **do 24 hodín** od jej nahlásenia na uvedené tel.číslo počítaných v čase uvedenej pracovnej doby za podmienky, že bude objednávateľom zariadenie sprístupnené.

3.2. Pohotovosť:

Pohotovosť pracovné dni sobota nedeľa a sviatky

Od – do 15.00 – 07.00 00.00 – 24.00 00.00 – 24.00

V prípade, že bude objednávateľ požadovať pohotovostný nástup t.j. nástup mimo dobu uvedenú v bode 3.1 musí svoju požiadavku vyslovene uviesť, inak bude pracovník na odstránenie poruchy vyslaný až v nasledujúci pracovný deň. **V prípade pohotovostného výjazdu** sa zhotoviteľ zaväzuje nastúpiť na opravu poruchy najneskôr **do 8 hodín** od nahlásenia požiadavky počítané v čase pohotovosti stanovenom v tomto bode zmluvy.

3.3 **Vyslobodenie zaseknutej osoby**  v kabíne výťahu nieje zahrnuté v paušálnej cene.

3.4. Zhotoviteľ má nárok na náhradu nákladov za zmarený výjazd pohotovostného mechanika a je oprávnený tieto náklady objednávateľovi vyúčtovať. Za zmarený výjazd technika zhotoviteľa na základe uplatnenej požiadavky objednávateľa na opravu zariadenia a tento zásah nebude po príjazde na miesto ďalej vyžadovaný, alebo ho nebude potrebné vykonať.